Debatt Farvel Garage,

Du som har gitt oss så mange gode stunder,

Farvel Garage,

Du åpnet første gangen som La Garage og Dr. Feelgood

Feelgood, god følelse, er hva vi husker deg for.

Farvel Garage,

Du som lot oss bli kjent med personligheter som Dennis, Pytten, Beinet, Trond Teigland, Olve Abbath Eikemo.

Stolper i Bergens musikkmiljø.

Du som lot oss snakke om død, sammen med Arild Haaland.

Du som huset Coldplay og Muse da de trengte deg.

Og hvor mange andre har vi fått gleden av å oppdage på grunn av deg?

Og alle kommer stadig tilbake.

Farvel Garage,

Du som lot oss sitte og prate om musikken og livets tilværelse.

Og høre god musikk på høyttalerne.

Du som har vært en livsnerve for andre i samme området.

Slik at krysset Christies Gate - Nygårdsgaten ikke bare var et veikryss.

Farvel Garage ,Vi har fulgt din skaper, Frode Svanevik, til graven.

Nå skal vi følge deg. Takk for alt. "

Er det slik vi vil ha det? Er det slik Bergen som kulturby vil ha det?

Kultur-promotor Rolf Sejersted sørger over at Garage og Chagall kan forsvinne. Foto: VIDAR LANGELAND

Når vi er inne på temaet, så er et en parallell sak i vår by, nemlig Chagall. Riktig nok har ikke Chagall vært like lenge tilstede i sin nåværende form, men det har Gothard Larsen. Begge stedene har tilegnet seg en vilje, kunnskap og erfaring på det kulturelle området som vi ikke bare kan miste over natten på grunn av griske huseiere.

I Chagall sitt tilfelle sitter en norsk matmilliardær og vil ha inn hjernedød flatfylla. Det RemaReitan ikke tenker på er at i 2001 så arrangerte han og Gothard Larsen Bob Dylan sammen. Med stor suksess. Et løft både for Bergen, og Trondheim, vil jeg tro. Dette skulle han gjerne tatt med i betrakningen.

Når det gjelder Garage og striden med Kan Cao, så vet vel gjerne ikke engang Skattemynighetene, Arbeidstilsynet og Politiet hva nevnte Can egentlig drivermed. Hvor er Bergens Næringsråd i denne saken? Hvor er politikerne? Kan vi som kulturby være kjent med slike tilstander?